หุ้นรับเหมาฯ สายบัวรอเก้อ.!?
ตั้งแต่ช่วงต้นปี 2563 หุ้นกลุ่มรับเหมาก่อสร้าง นำโดยกลุ่ม 3 บิ๊กรับเหมาฯ ที่ประกอบด้วย บริษัท ช.การช่าง จำกัด (มหาชน) หรือ CK, บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD และบริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC
17 มี.ค. 2563

สำนักข่าวรัชดา
ตั้งแต่ช่วงต้นปี 2563 หุ้นกลุ่มรับเหมาก่อสร้าง นำโดยกลุ่ม 3 บิ๊กรับเหมาฯ ที่ประกอบด้วย บริษัท ช.การช่าง จำกัด (มหาชน) หรือ CK, บริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD และบริษัท ซิโน-ไทย เอ็นจีเนียริ่งแอนด์คอนสตรัคชั่น จำกัด (มหาชน) หรือ STEC 
กลุ่มรับเหมาขนาดกลางและเล็ก อย่างบริษัท ยูนิค เอ็นจิเนียริ่ง แอนด์ คอนสตรัคชั่น จำกัด (มหาชน) หรือ UNIQ, บริษัท เนาวรัตน์พัฒนาการ จำกัด (มหาชน) หรือ NWR และกลุ่มฐานราก เสาเข็มเจาะ บริษัท ไพลอน จำกัด (มหาชน) หรือ PYLON และ บริษัท ซีฟโก้ จำกัด (มหาชน) หรือ SEAFCO
ล้วนฝากความหวังไว้กับงบประมาณปี 2563 วงเงิน 3.2 ล้านล้านบาท ที่ถึงแม้จะสะดุดไปช่วงหนึ่ง แต่ปัจจุบันมีผลบังคับใช้ไปแล้ว
หุ้นกลุ่มรับเหมาฯ คาดหวังจะมีงานโครงการขนาดใหญ่ หรือบิ๊กโปรเจกต์จากภาครัฐออกมาต่อเนื่อง หลังพ.ร.บ.ร่างงบประมาณปี 2563 บังคับใช้…
ทำให้ก่อนหน้านี้ เริ่มเห็นการเก็งกำไรในกลุ่มหุ้นรับเหมาฯ
แต่ด้วยสถานการณ์การแพร่ระบาดของไวรัสโควิด-19 ตั้งแต่ต้นปีต่อเนื่องมาถึงปัจจุบันที่ลุกลามและขยายวงกว้างมากขึ้น ภาครัฐจึงต้องหันไปแก้ปัญหาโควิด-19 ก่อน
ทำให้งบประมาณฯ ที่คาดหวังว่าจะถูกนำมาใช้กับบิ๊กโปรเจกต์ต่าง ๆ ดูเลือนราง ซึ่งอาจลากยาวไปช่วงกลางปี เผลอ ๆ อาจลามไปถึงสิ้นปี เพราะมาตรการรัฐช่วงนี้ไม่ได้เน้นการขับเคลื่อนเศรษฐกิจ แต่แค่ประคองเศรษฐกิจเท่านั้น…
หุ้นรับเหมาฯ จึงฝันค้าง…กลายเป็นแม่สายบัวรอเก้อ..!!
เพราะตั้งตารอแล้วรอเล่า…ก็ไม่มีโปรเจกต์ใหม่จากภาครัฐออกมาซักที
จากสถานการณ์ข้างต้นทำให้พออนุมานได้ว่า ปี 2562 ที่ว่าแย่แล้ว…ปี 2563 อาจแย่ลงอีกก็เป็นได้
นักลงทุนจึงพร้อมใจกันเทหุ้นกลุ่มรับเหมาฯ เพื่อลดความเสี่ยง…
ส่งผลให้ราคาหุ้นรับเหมาฯ ทรุดโทรมหนัก…โดยเฉพาะ ITD รอบ 1 สัปดาห์ ปรับลดลงไป 37.17% และรอบ 1 เดือน ปรับลดลง 54.19%, ส่วน STEC รอบ 1 สัปดาห์ ปรับลดลง 32.77% และรอบ 1 เดือน ปรับลดลง 39.70% CK รอบ 1 สัปดาห์ ปรับลดลง 28.83% และรอบ 1 เดือน ปรับลดลง 39.19%
ฟาก UNIQ รอบ 1 สัปดาห์ ปรับลดลง 43.10% และรอบ 1 เดือน ปรับลดลง 55.10% NWR รอบ 1 สัปดาห์ ปรับลดลง 23.33% และรอบ 1 เดือน ปรับลดลง 50.00% ส่วน PYLON รอบ 1 สัปดาห์ ปรับลดลง 33.48% และรอบ 1 เดือน ปรับลดลง 40.00% และ  SEAFCO รอบ 1 สัปดาห์ ปรับลดลง 26.42%  และรอบ 1 เดือน ปรับลดลง 37.60%
แหม๊…เห็นราคาหุ้นแต่ละตัวแล้ว บอกได้คำเดียวว่า “เละ”..!!
กลายเป็นฝันร้ายของนักลงทุนที่มีหุ้นรับเหมาฯ ติดอยู่ในพอร์ต…
ก็ไม่รู้ว่า หุ้นกลุ่มนี้จะกลับมาฟื้นตัวเมื่อไหร่..? เพราะยังไม่เห็นสตอรี่ใหม่ หรือปัจจัยเชิงบวกมาหนุนแต่อย่างใด
ทำให้นาทีนี้ไม่ว่าคาถาไหน ๆ ก็เอาไม่อยู่ นอกจากกอดเงินสดไว้กับตัว…ปลอดภัยสุด…
…อิ อิ อิ…